ହେଲେ କରୋନା ସବୁ ବିଗାଡ଼ି ଦେଲା ବୋଲି କ୍ଷୋଭର ସହ ପ୍ରକାଶ କରିଛନ୍ତି କେନ୍ଦ୍ରାପଡ଼ା ଜିଲ୍ଲା ନାରାଣପୁର ଗାଁର ଆମ୍ବ ଚାଷୀ ସୁଭାଷ ସ୍ୱାଇଁ ।
ସାଧାରଣତଃ ବଡ଼ ବଡ଼ ଆମ୍ବ ବ୍ୟବସାୟୀଙ୍କୁ ସୁଭାଷ ଆମ୍ବ ରପ୍ତାନୀ କରୁଥିବା ବେଳେ ଲକ୍ ଡାଉନ୍ ଏସବୁ କାରବାରରେ ରୋକ ଲଗାଇ ଦେଇଛି ।
କେବଳ ସୁଭାଷ ନୁହଁନ୍ତି ଜିଲ୍ଲାର ପାଖାପାଖି ୪ ହଜାର ଆମ୍ବ ଚାଷୀଙ୍କ ଭାଗ୍ୟ ଏବେ କରୋନା ଯୋଗୁଁ ଝୁଲୁଛି ।
ରାଜକନିକା ଅଞ୍ଚଳର ଜଗନ୍ନାଥ ସୁତାର କହନ୍ତି କରୋନା ଓ ଲକ୍ ଡାଉନ୍ ଉଭୟ ଚାଷୀ ଓ ବ୍ୟବସାୟୀଙ୍କ ପାଇଁ ବିନାଶକାରୀ ସାବ୍ୟସ୍ତ ହୋଇଛି । ସାରା ରାଜ୍ୟର ବିଭିନ୍ନ ସ୍ଥାନକୁ ଏଠାରୁ ଆମ୍ବ ଯାଇଥାଏ ।
ଏଥିରୁ ଚାଷୀକୁ ସବୁବର୍ଷ ଭଲ ଦି ପଇସା ବି ମିଳେ । ବିଶେଷକରି କଟକ, ଭୁବନେଶ୍ୱର ଓ ଅନ୍ୟାନ୍ୟ ସହରାଞ୍ଚଳକୁ ଜିଲ୍ଲାରୁ ଆମ୍ବ ଯାଉଥିବା ବେଳେ ଲକ ୍ଡାଉନ୍ ଯୋଗୁଁ ଚାଷୀମାନେ ଲକ୍ଷ ଲକ୍ଷ ଟଙ୍କାର କ୍ଷତି ସହୁଥିବା ବେଳେ ଚିନ୍ତାରେ ରହିଥିବା କହିଛନ୍ତି ।
ଇଶ୍ୱରପୁର ଗାଁର ଆମ୍ବ ଚାଷୀ ଅଶୋକ ଜେନା କହିଛନ୍ତି, ଏବେ କରୋନା ମୁକାବିଲା ପାଇଁ ସାରା ବିଶ୍ୱରେ ଯେଉଁଭଳି ପରିସ୍ଥିତି ସୃଷ୍ଟି ହୋଇଛି ତା'ର ଏକମାତ୍ର ବିକଳ୍ପ ହେଉଛି ଲକ୍ ଡାଉନ୍ ।
ସରକାରଙ୍କ ପକ୍ଷରୁ ନିଆଯାଇଥିବା ପଦକ୍ଷେପ ସ୍ୱାଗତଯୋଗ୍ୟ ହେଲେ ଆମର ଚିନ୍ତା ଏଭଳି ପରିସ୍ଥିତି ଆଉ କେତେ ଦିନ ଲାଗି ରହିବ ।
ଜିଲ୍ଲାରେ ଚଳିତ ବର୍ଷ ଆମ୍ବ ଚାଷ ଭଲ ହୋଇଥିବା ବେଳେ ଏହା ଏକ ଲାଭଦାୟକ ଫସଲ । ମାତ୍ର ଏବର୍ଷ ଲକ୍ ଡାଉନ୍ ଯୋଗୁଁ ବ୍ୟବସାୟରେ ବାଧା ଉପୁଜୁଛି ।
ଶ୍ୟାମସୁନ୍ଦରପୁର ଗାଁର ବୈକୁଣ୍ଠ ବେହେରା କହିଛନ୍ତି ଉପକୂଳ ପାଣିପାଗ ଯୋଗୁଁ ଜିଲ୍ଲାରେ ଅନେକ ଲୋକାଲ ଭେରାଇଟିର ଆମ୍ବ ଫଳେ । ଯେଉଁଥିରୁ ଭଲ ଦି ପଇସା ଲାଭ ହୁଏ ।
ହେଲେ କରୋନା ଏବର୍ଷ ଆମ ସ୍ୱପ୍ନ ଉପରେ ପାଣି ପକାଇ ଦେଇଛି ।
ଆନ୍ଧ୍ରପ୍ରଦେଶ ଓ ଅନ୍ୟ ସ୍ଥାନର ଆମ୍ବ ତୁଳନାରେ ସ୍ଥାନୀୟ ବଗିଚାରେ ହେଉଥିବା ଆମ୍ବର ଦାମ କମ୍ ଥିବାରୁ କଟକ, ଭୁବନେଶ୍ୱର ତଥା ରାଜ୍ୟର ବିଭିନ୍ନ ସ୍ଥାନର ଲୋକମାନେ ଦେଶୀ ଆମ୍ବ କିଣିବାକୁ ଓ ଖାଇବାକୁ ବେଶୀ ପସନ୍ଦ କରିଥାନ୍ତି ।
ଲକ୍ ଡାଉନ୍ ଯୋଗୁଁ ଏବେ ଆମ୍ବ ବାହାର ଜିଲ୍ଲାକୁ ଯାଇ ପାରୁନି । ଅନେକ ଗାଁରେ ଲୋକଙ୍କ ଯିବା ଆସିବା ପ୍ରବେଶ ଉପରେ ଅଙ୍କୁଶ ଲଗାଇ ବ୍ୟାରିକେଡ୍ କରାଯାଇଥିବାରୁ ଟ୍ରେଡରମାନେ ସମସ୍ୟାର ସମ୍ମୁଖୀନ ହେଉଛନ୍ତି ।
ତା' ଛଡ଼ା ଗାଡ଼ି ଚାଳକମାନେ ମଧ୍ୟ ବାହାର ରାଜ୍ୟକୁ ଆମ୍ବ ନେଇ ଯିବାରେ ଅସହମତି ପ୍ରକାଶ କରୁଛନ୍ତି ବୋଲି ଜିଲ୍ଲାର ଆଉ ଜଣେ ଆମ୍ବ ଚାଷୀ ଅବିନାଶ ଦାଶ କହିଛନ୍ତି ।
ଗଣ୍ଡାଖିଆ ଗାଁର ଆମ୍ବ ଚାଷୀ ମାଧବ ଦାଶ କହିଛନ୍ତି, ଜିଲ୍ଲାରେ ହୋଇଥିବା ଆମ୍ବ ବାହାର ଜିଲ୍ଲାକୁ ଯାଇ ପାରୁନଥିବାରୁ ଏବେ କେନ୍ଦ୍ରାପଡ଼ାର ବିଭିନ୍ନ ବଜାର ଓ ହାଟରେ ଆମ୍ବ ଶସ୍ତାରେ ବିକ୍ରି ହେଉଛି ।
ପାଖାପାଖି ଆମ୍ବ କିଲୋ ପ୍ରତି ୧୫ରୁ ୨୦ ଟଙ୍କାରେ ଚାଷୀମାନେ ବିକ୍ରି କରିବାକୁ ବାଧ୍ୟ ହେଉଥିବା ସେ କହିଛନ୍ତି ।
ଜିଲ୍ଲାର ଅତିରିକ୍ତ ଜିଲ୍ଲା ମାଜିଷ୍ଟ୍ରେଟ ନିରଞ୍ଜନ ସେଠୀ କହିଛନ୍ତି ଚାଷୀମାନେ ଆମ୍ବ ବିକ୍ରିରେ କିପରି ସମସ୍ୟାର ସମ୍ମୁଖୀନ ନ ହେବେ ସେଥିପାଇଁ ଆମେ ବ୍ୟବସ୍ଥା କରୁଛୁ ।
ଖୁବ୍ ଶୀଘ୍ର ସବୁ ଗାଁରୁ ବ୍ୟାରିକେଡ୍ ହଟାଇ ଦେବୁ । ଯାହାଦ୍ୱାରା କି ଟ୍ରେଡରମାନେ ଚାଷୀ ପାଖକୁ ଯାଇ ଆମ୍ବ ଆଣି ପାରିବେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
